159 



Kl. 2 naaede vi op paa Plateauet, det højeste Punkt paa Grøn- 

 lændernes Kvanvej. Ved barometrisk Observation viste det sig 

 at være ca. 18 Meter højere end Vardens Top altsaa 1032 

 Meter, idet jeg her og i det følgende benytter den trigonome- 

 triske Maaling som Udgangspunkt. 



Plateauet var ganske jævnt, brolagt med større eller mindre 

 Basaltblokke, eller ogsaa vandrede vi henover Toppen af fast- 

 staaende Basaltsøjler. Fugerne mellem dem var udfyldt af 

 groft Grus eller af magert Ler. Dette var imidlertid nu frossent 

 og let at gaa paa. Hist og her laa der lidt gammel Sne dog 

 kun af ringe Dybde, ogsaa dens øverste Lag var saaledes frosset 

 sammen, at den bar oppe. Vejen indover var altsaa yderst 

 magelig og bekvem. Da vi naaede Randen af Plateauet ind 

 mod Land, viste Skridttælleren 3700 Skridt. Omsættes disse 

 efter det samme Forhold som Dr. S tee ns trup har anvendt for 

 Kuganguak-Dal : 14000 Skridt =1,6 Mil, saa faas altsaa 2841 

 Meter, der meget vel synes at passe med de faktiske Forhold. 

 Paa Tilbageturen taltes noget mere, nemlig 4180 Skridt, men 

 da alting den Gang var optøet. Føret altsaa vanskeligere, og vi 

 gik en Del Svinkeærinder efter Planter, benytter jeg slet ikke 

 denne Aflæsning. Plateauets inderste Rand ligger 63 Meter 

 lavere end den yderste (Middeltal af to barometriske Maalinger 

 med kun 1,3 Meters Forskel) og er altsaa 969 Meter høj. 



Dette jævne Højland, der strækker sig, som det synes, uden 

 Afbrydelse af Kløfter eller Tværdale lige fra Ingigsok-Partiet i 

 SØ. og op til Kutdiisat-Dal i JNV. (se ogsaa Kortet af Disko 

 og Hammers Tegninger 1. c), maa utvivlsomt afgive en ud- 

 mærket Operationsbasis for den, der vil rekognoscere Landets 

 Indre i disse Egne. Selv om det kan være vanskeligt at faa 

 Bagagen herop, saa er det dog gørligt — vistnok lettest fra 

 Kutdlisat — og er man først heroppe, saa vil man paa Snesko 

 og med Haandslæde uden Vanskeligheder kunne befare store 

 Strækninger i relativ kort Tid. Naturligvis maa man arbejde 

 om Natten, medens alt er frossent, og holde Hvil om Dagen. 



